આ તાપમાન 24થી 26 ડિગ્રીની રેન્જમાં હશે. આ નિવેદન અનુસાર, ‘ચારથી છ મહિનાના જાગરૂકતા અભિયાન બાદ લોકોનો અભિપ્રાય જાણવા માટે સર્વે કરવામાં આવશે. ત્યાર બાદ મંત્રાલય તેને અનિવાર્ય કરવા પર વિચાર કરશે. જો તમામ ગ્રાહક તેને અપનાવશે તો એક વર્ષમાં 20 અબજ યુનિટ વીજળીની બચત થશે.’ BEEનું કહેવું છે કે, હાલ બજારની સ્થિતિ જોતાં એસીના કારણે દેશમાં કુલ લોડ 2030 સુધી 2,00,000 મેગાવૉટ થઈ જશે. તેમાં આગળ વધુ વધારો કરવાની આશા છે, કારણ કે દેશમાં ફક્ત છ ટકા ઘરોમાં એસીનો ઉપયોગ થઈ રહ્યો છે. એક અનુમાન અનુસાર અત્યારે જેટલા એસી છે, તેની ક્ષમતા 8 કરોડ ટીઆર (ટન ઓફ રેફ્રિજરેટર) છે, જે વધીને 2030 સુધી 25 કરોડ ટીઆર થઈ જશે.